Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1697

9. évfolyam Belépő tevékenységformák Ismeretszerzési és feldolgozási képességek Írásos és tárgyi emlékek (források) csoportosítása. Tárgyi és írásos forrásokból ismeretek merítésére, rendszerezése és következtetések levonása. Lényegkiemelés megadott szempontok szerint. Azonos eseményről, jelenségről készült különböző forrásrészletek összehasonlítása. Tudományosismeretterjesztő szöveg lényegének kiemelése, tartalmi összehasonlítása egyéb ismeretforrásokkal. A részletek iránti érzékenység a források feldolgozása és elemzése során. Tájékozódás kézikönyvekben, az ismeretterjesztő folyóiratok repertóriumaiban és az internet magyar nyelvű keresőprogramjaiban. A forrásőrző intézmények megismertetése (levéltár, múzeum, könyvtár). Tájékozódás a történelem megismerését segítő segédtudományokban. Annak felismerése és bizonyítása, hogy a történelmi eseményeknek általában több oka és következménye van. A tanultak okok és következmények szerinti rendszerezése, a különböző típusú okok és következmények megkülönböztetése, azok eltérő jelentőségének felismerése és az okokkal és következményekkel kapcsolatos önálló kérdések megfogalmazása. A lényeges és a kevésbé lényeges szempontok, tényezők közötti különbségtétel. Képesség az őstörténet, az ókor és a középkor kutatásával kapcsolatos, ellentétes nézetek összehasonlítására és megvitatására, önálló kérdések megfogalmazására, valamint annak megállapítására, hogy miként függhetnek össze a történelmi események okai, következményei és a benne résztvevők szándékai. Másodlagos forrásokban fellelhető leegyszerűsítő vélemények kritikus értelmezése. Történelmi korszakolás, vitatott kérdések – korszakhatárok ismerete. Az időszámítással kapcsolatos ismeretek és fogalmak. A nagy történelmi korok és a kisebb korszakok elnevezésének, sorrendjének, valamint legfontosabb jellemzőinek ismerete. Az időszámítási egységek használatának elsajátítása, i. e./Kr. e. és i. sz. /Kr. u. értelmezése. Jegyzetkészítés kb. 5–6 percnyi normál beszédtempójú előadásrészletről. Kivonat készítése rövidebb (4–5 oldalnyi) tudományos-ismeretterjesztő szövegrészletről, feleletterv készítése megadott témáról. 2008/177. szám Tematikus bibliográfiák készítése az iskolai és közkönyvtárak anyagának, az elektronikus adatbázisoknak és az internetnek a felhasználásával. Kifejezőképességek Híres ókori és középkori tárgyi emlékek felismerése, azok bemutatása élőszóban. Az ókor és a korai középkor 1-2 jelentős személyiségének életútjából történelmi, erkölcsi tanulságok levonása. Kiemelkedő történelmi személyiségek döntéseinek értékelése, a lehetséges alternatívák számbavétele. Érvekkel alátámasztott vélemények bemutatása a többféleképpen értékelhető eseményekről, személyekről. A változás történeti jellegének értelmezése meghatározott ős-, ó- és kora középkori jelenségekben, folyamatokban. A történelmi korszakra vonatkozó szakkifejezések, fogalmak helyes használata, a történelmi fogalmak szabatos meghatározása. Vitaindítók tartása adott témáról. Szóbeli ismertető (felelet, kiselőadás) tartása előzetes vázlatkészítéssel. Előre megadott álláspontok képviselete egyes történelmi kérdések megvitatása során. Tematikus kiállítás megtekintése, a látottak elemző bemutatása. Táblázatkészítés demográfiai, gazdasági és társadalomtörténeti adatok bemutatásához. Tájékozódás időben A kronológia, mint segédtudomány ismerete. Konkrét történelmi események időben való elhelyezése, a keresztény időszámítás összehasonlítása az egyiptomi, a zsidó, a görög, a római és az iszlám időszámítással. Történelmi jelenségek változásainak hosszabb időn át történő végigkísérése. A magyar őstörténet, a vándorlás és a honfoglalás eseményeinek hozzárendelése az egyetemes vagy az európai történelem nagy korszakaihoz, különbségek és egybeesések felismerése. Időrendi táblázat készítése. Tájékozódás térben A történeti földrajz, mint segédtudomány ismerete. Konkrét történelmi események térben való elhelyezése. Történelmi jelenségek természeti feltételeinek megállapítása történelmi és földrajzi térképlapok egymás mellé illesztésével. A történelmi tér változásainak ismerete. Történelmi helyek megkeresése mai helyzetet tükröző térképeken. Történelmi térképvázlatok és rajzok készítése egy-egy történeti táj egységeiről, s ezen a tanév folyamán tanultak névanyagának, birodalmi határainak, jelentősebb eseményeinek bemutatása. Témakörök Tartalmak Bevezetés a történettudományba (8 óra) A történelem és a történettudomány feladata, viszonya. A források jelentősége, a források típusai. Bevezetés a forráselemzés módszereibe. A forrásokat gyűjtő és őrző tudományos intézmények. Néhány kiegészítő- és segédtudomány: Kronológia Történeti földrajz Egyetemes heraldika Egyetemes inszigniológia Egyetemes vexillológia Diplomatika Paleográfia A magyar történettudomány fejlődésének áttekintése. Ismerkedés a történeti szakirodalom és folyóiratok használatával. Térképismeret, térképhasználat. Az újságolvasás „titkai”. Könyvtárlátogatás. 2008/177. szám Nemzeti jelképeink (6 óra) A jelképek szerepe a nemzettudatban jelképek változása és állandósága történelmünkben. A magyar címer jellemzői, címertörténeti áttekintés. Nemzeti zászlónk bemutatása, története. Nemzeti himnuszunk irodalmi és zenei jellemzői, szerzői, története. Parlamentünk építészeti és intézményi jellemzői, szerepe a közéletünkben. Magyar koronázási jelvények, a korona története és a koronázási szertartás. Nemzeti ünnepeink, (időpont, eredet, megjelenített tartalom, hagyományok). Az egyén a történelemben (4 óra) Származás és eredettan. A genealógia története. A genealógiakutatás ma, történeti, szociológiai és genetikai irányzatai. A genealógia tárgyi és írott forrásai. Személynév, keresztnév, ragadványnév. Névjelentés. Származás, rokonság, hovatartozás. Családfakészítés. Helytörténeti ismeretek (5 óra) Településtörténetek, lakóhelytörténet. Ismerkedés lakóhelyünk történetével. A helyi múzeum anyagának megismerése. A könyvtár helytörténeti anyaga. Iskolánk története. Megyénk, régiónk néprajzi – történeti hagyományai. Ősi társadalmak (8 óra) Az ember helye a Föld ökológiai rendszerében, elképzelések az ember származásáról, az ember eredetével kapcsolatos elméletek közti különbség, a tudományos ismeretek korlátai. Az emberré válás folyamata a régészeti leletek tükrében. A „két lábra állás” következményláncolata. Az ősi társadalmak földrajzi elhelyezkedése, a Föld benépesülése. Az eszközkészítés és eszközhasználat jellemzői a paleolit korszakban, a zsákmányoló és táplálékmegosztó életmód. A matriarchális társadalom jellemzői. Az eszközkészítés és eszközhasználat jellemzői a mezolit és a neolit korszakban, az élelemtermelő, letelepedett életmód sajátosságai. A patriarchális társadalom jellemzői. A földművelés, állattenyésztés, kézművesség kialakulása, a „termelés forradalma”. Az ősi hiedelemvilág, szertartások, művészet az őskorban. Az ókori keleti civilizációk (14 óra) Demográfiai változások és következményeik. Falvak, városok. A civilizáció kezdete, az állam és az írás megjelenése. A potamikus kultúrák általános jellemzői. Városállamok és birodalmak – születés, hanyatlás, újjászületés – sumer városállamok; Mezopotámia birodalmai; Egyiptom Ó-, Közép-, és Újbirodalma; Asszír birodalmak; Perzsa Birodalom; Föníciai városállamok; Palesztina; India; Kína; Gazdaság, társadalmi tagozódás, politikai berendezkedés; Vallás, tudomány és művészet az ókori Keleten. A zsidó vallás és a Biblia (4 óra) Ószövetség. Bibliai történetek. Tóra. Teremtéstörténet; A zsidó nép eredete; Kánaán; A zsidó történelem kezdetei; A zsidó nép törvényei. Zsidó ünnepek, rituálék. 2008/177. szám Az ókori görögök (14 óra) A görög történelem kezdetei. A krétai és mükénéi civilizáció. A hellének. A poliszvilág születése, a görög gyarmatosítás. Athén és Spárta az archaikus korban. Az athéni demokrácia kialakulásának állomásai. A klasszikus kor Hellászban: a görög–perzsa háborúk; Periklész békekorszaka; a peloponészoszi háború; a poliszrendszer válsága. A görög vallás és a mindennapi élet. A tudomány és művészet a görög világban. Nagy Sándor hódításai, a hellenisztikus államok és a hellenizmus kultúrája. Az ókori Róma (18 óra) Itália korai története, az etruszkok. A korai Róma történelme, társadalma, vallása. Római hódítás a Földközi-tenger medencéjében, Róma városállamból birodalommá válik. A köztársaság virágkora és válsága, a válság megoldására irányuló reformtörekvések. A polgárháborúk kora. Az egyeduralom kialakulása, a hatalom jellege. Társadalom, államszervezet, hadsereg, mindennapi élet. A császárkor: a principátus császárai; a dominatus kora. A római hitvilág, művészet, tudomány, jog. Róma és a provinciák. Pannónia. A kereszténység kialakulása és elterjedése, keresztényüldözések. Mindennapi élet, életmódtörténet, Tömegszórakoztatás az ókorban, A népvándorlás. Az antik civilizáció felbomlása. A kereszténység és az Újszövetség (6 óra) Az esszénus közösség. A kereszténység kialakulása és elterjedése. Újszövetségi történetek; Jézus élettörténete, fellépése és tanítása /a négy evangélium/; Az ősegyház működéséről /az Apostolok cselekedetei/; Szent Pál levelei, Jelenések Könyve. A keresztény egyház kialakulása. Keresztény ünnepek és rítusok. Kiegészítések az ókor történetének tanulmányozásához (6 óra) Az egyén a történelemben – híres személyiségek az ókori történelemből. Tárgyi emlékek – pl. szobrok – segítségével az egyén megjelenítése a művészetben. Források az életmód jellemzőinek ókori változásáról. Fejezetek az ókori művelődés történetéből. Ókori filozófiák (filozófiai alapismeretek, filozófiatörténet, jelentős filozófusok). Az antikvitás történetírói. Államformák, államtípusok az ókortól napjainkig. A kora középkor (12 óra) A feudális gazdasági és társadalmi rend jellemzői a kora középkorban. Az uradalmi rendszer kialakulása. A frankok. A Karoling-birodalom és utódállamai. Európa 1000 körül. Az egyházszervezet kiépülése. Világi papság és szerzetesség. A Bizánci Birodalom és a keleti kereszténység. Az iszlám vallás és az arab világ. A világvallások elterjedése. Az államalapítások kora Közép- és Kelet-Európában. A Kárpát-medence története (5 óra) Kultúra és civilizáció fogalma, egymáshoz való viszonya. Őskori civilizációk a Kárpát-medencében. 2008/177. szám Őskori leletek hazánkban. Ókori kultúrák a Kárpát-medencében. A római kor a Dunántúlon. A népvándorlás korának népei. Kárpát-medence a honfoglalás előtt: hunok, germánok, avarok, frankok, szlávok. A magyarság születése (14 óra) Bevezetés a magyar őstörténet kutatásába. A magyarság eredetproblémái, rokonsági, származási kérdés. Krónikák, források a magyarság korai történetéből. A magyar nép őstörténete és vándorlása, a vándorlás ázsiai és európai állomásai. A vándorló magyarság élete, hitvilága, művészete. A kettős fejedelemség eredete és jellemzői. A kettős honfoglalás elmélete. A honfoglalás több szempontú bemutatása. – eseménytörténete, a honfoglalás korának gazdasága, a X. század társadalma és belpolitikája. A honfoglaló magyarság életmódja, hitvilága, temetkezési szokásai, művészeti emlékei. A kalandozások eseménytörténet. Géza fejedelem uralkodásának több szempontú bemutatása. Az államalapítás – egyházszervezés, a királyi vármegyerendszer és az udvari szervezet kiépítése, István törvényei, külpolitikája, a trónutódlás kérdései. István király életműveének értékelése. A mindennapi élet István törvényeinek tükrében. Eltérő elméletek, mítoszok a magyarság őstörténetéről. Népünk néprajzi- nyelvjárási és nemzetiségi összetételének alakulása. Összefoglalás, ismétlés, rendszerezés (24 óra) A továbbhaladás feltételei A tanulók legyenek képesek egyszerűbb tárgymásolatokat, íratlan forrásokról készült fényképeket, vázlatrajzokat (pl. régészeti lelőhelyről) forrásként értelmezni; rövid (kb. 10–20 sornyi) ókori forrásrészleteket feldolgozni, következtetéseket megfogalmazni. Tudjanak anyagot gyűjteni az iskolai könyvtárban és közkönyvtárakban megadott témákhoz. Legyenek képesek egyszerű elbeszélő források kritikai elemzésére, valós tartalmuk és belső ellentmondásaik felismerésére, következtetések megfogalmazására, különböző típusú forrásokból származó információk összevetésére. Ismerjék fel a stabilitás és változás viszonyát a történelemben. Tudják azonosítani az adott témához kapcsolódó történelmi fogalmakat és tudják helyesen használni azokat. Értsék és értelmezzék a tanult történelmi szakaszok forrás- és ismerethiányát, a történelemtudomány lehetőségét: a problémafelvetések és hipotézisek rendszerét. Legyenek képesek a tények és a feltételezések megkülönböztetésére, a más tantárgyakban tanult ismeretek felhasználására, integrálására. Fedezzék fel a nemzeti identitás jellemzőit. Legyenek képesek jól felépített tanórai feleletekre, összefoglaló beszámolók előadására. Legyenek képesek alkalmazni a történetiségben a keresztény időszámítást. Tudjanak történelmi eseményeket, folyamatokat leolvasni a középiskolában használatos történelmi atlasz megfelelő lapjáról. Képesek legyenek történelmi jelenségek számszerűségének felbecsülésére vagy megmérésére történelmi térképen. Tudjanak információkat gyűjteni és következtetéseket levonni egyszerű statisztikai táblázatokból, grafikonokból, kronológiákból.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes